**Ministru kabineta rīkojuma projekta**

**„Par Skrundas Profesionālās vidusskolas likvidāciju”**

**sākotnējās ietekmes novērtējuma ziņojums (anotācija)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | |
| 1. | Pamatojums | | | Profesionālās izglītības likuma 14.panta pirmajā daļā ir noteikts, ka Izglītības un zinātnes ministrija (turpmāk – ministrija) ierosina Ministru kabinetam dibināt, reorganizēt un likvidēt valsts profesionālās izglītības iestādes.  Saskaņā ar Valsts pārvaldes iekārtas likuma 15.panta ceturtās daļas 1.punktā noteikto tiešās pārvaldes iestādi likvidē, to pievienojot citai iestādei, – rezultātā pievienojamā iestāde beidz pastāvēt.  Ministru kabineta 2010.gada 6.janvāra rīkojums Nr.5 „Par Profesionālās izglītības iestāžu tīkla optimizācijas pamatnostādnēm 2010. – 2015.gadam” nosaka ministriju par atbildīgo institūciju Profesionālās izglītības iestāžu tīkla optimizācijas pamatnostādņu 2010.-2015.gadam (turpmāk – Pamatnostādnes) īstenošanā, nodrošinot turpmāku profesionālās izglītības sistēmas strukturālo reformu īstenošanu, optimizējot profesionālās izglītības iestāžu skaitu un izvietojumu reģionos, kā arī, veicot to diferenciāciju, izveidot modernu, mūsdienu prasībām atbilstošu profesionālās izglītības materiāli tehnisko nodrošinājumu, sekmēt visu veidu resursu efektīvāku izmantošanu, paaugstinot profesionālās izglītības kvalitāti un pieejamību.  Informatīvajā ziņojumā „Par Izglītības un zinātnes ministrijas padotībā esošo profesionālās izglītības iestāžu pārņemšanu pašvaldības padotībā” (turpmāk – 2013.gada Informatīvais ziņojums), kas pieņemts zināšanai Ministru kabineta 2013.gada 2.jūlija sēdē (prot. Nr.37 43.§), noteikts, ka nelielās (300 un mazāk izglītojamie) profesionālās izglītības iestādes ir nododamas pašvaldībām, pamatojoties uz brīvprātības principu, vai profesionālās izglītības iestādes, kuras nekvalificējas profesionālās izglītības kompetences centra (turpmāk – PIKC) statusam, var nodot profesionālās izglītības iestādēm ar PIKC statusu.  Saskaņā ar Ministru kabineta 2006.gada 9.maija rīkojuma Nr.319 “Par Valsts nekustamā īpašuma vienotas pārvaldīšanas un apsaimniekošanas koncepciju” 8.3.3.apakšpunktu valsts nekustamos īpašumus, kas netiek izmantoti izglītības un zinātnes funkciju nodrošināšanai, jānodod Finanšu ministrijas valdījumā un valsts akciju sabiedrības “Valsts nekustamie īpašumi” pārvaldīšanā.  Saskaņā ar Publiskas personas mantas atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā.  Atbilstoši Publiskas personas mantas atsavināšanas likuma 43.pantā norādītajam lēmumu par valsts nekustamā īpašuma nodošanu bez atlīdzības atvasinātas publiskas personas īpašumā pieņem šā likuma 5. un 6.pantā minētās institūcijas (amatpersonas) – Ministru kabinets. | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | | Saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.62.apakšpunktu Skrundas Profesionālā vidusskola (turpmāk – vidusskola) ir ministrijas padotības iestāde.  Vidusskolā uz 2014.gada 1.oktobri mācās 189 izglītojamie valsts finansētās grupās (PROF-2 dati).  Vidusskola 2014./2015.m.g īsteno šādas izglītības programmas: „Kokizstrādājumu izgatavošana” ar profesionālo kvalifikāciju – būvizstrādājumu galdnieks, „Ēdināšanas pakalpojumi” ar profesionālajām kvalifikācijām – ēdināšanas pakalpojumu speciālists un pavāra palīgs, „Būvdarbi” ar profesionālajām kvalifikācijām – apdares darbu strādnieks un būvstrādnieks un “Enerģētika un elektrotehnika” ar profesionālo kvalifikāciju – elektromontieris.  Programmā “Ēdināšanas pakalpojumi” tikai 17-54 % izglītojamo no kopējā izglītojamo skaita pēdējā kursā septembrī atļauts kārtot profesionālās kvalifikācijas eksāmenu, programmās “Būvdarbi” un “Enerģētika un elektrotehnika””- 75%. Pašreizējo izglītības kvalitāti raksturo arī viduvēji vērtējumi profesionālās kvalifikācijas eksāmenos.  Vidusskolā strādā 76 darbinieki, t.sk. 29 pedagogi (pamatdarbā 23 pedagogi) un 26 tehniskie darbinieki no valsts budžeta, kā arī 21 darbinieks no pašu ieņēmumiem.  Mācību ēkas un dienesta viesnīca netiek lietderīgi izmantotas, jo ēku platības ir lielas un neatbilstošas izglītojamo skaitam. Vidusskolas ēkas nav renovētas un siltinātas, jo, ņemot vērā izglītības iestādes darbības rādītājus un attīstības perspektīvu, vidusskolā netiek ieguldīts Eiropas Reģionālā attīstības fonda (turpmāk - ERAF) un citu finanšu instrumentu finansējums infrastruktūras uzlabošanai un materiāli tehniskās bāzes modernizēšanai.  Līdz šim vidusskola, galveno vērību veltot uzņēmējdarbībai, ir spējusi segt izglītības iestādes uzturēšanas izdevumus un nodrošinājusi vidusskolas darbību. Ministrijas audits, veicot vairākkārtīgas pārbaudes, norādījis uz būtiskiem finanšu pārkāpumiem. Ņemot vērā to, ka vidusskolā netiek nodrošināta atbilstoša vispārējās un finanšu vadības kontrole, vidusskolā nav nodrošināta valsts budžeta līdzekļu efektīva izmantošana. Vidusskola nespēj stingri nodalīt vidusskolas izglītības procesu no darbības daudzu kafejnīcu darba nodrošināšanā saistībā ar izglītības programmas „Ēdināšanas pakalpojumi” īstenošanu.  Ministrija izvērtēja vidusskolas darbības rādītājus, demogrāfisko situāciju valstī un vidusskolas turpmākās attīstības iespējas, secināja, ka vidusskola turpmākajos gados nevarēs palielināt izglītojamo skaitu un izglītības programmu piedāvājumu, nodrošināt ēku efektīvu izmantošanu. Vidusskola nelielā izglītojamo skaita dēļ kā patstāvīga izglītības iestāde nevarēs pastāvēt ilgtermiņā, jo atbilstoši izglītojamo skaitam piešķirtais valsts budžeta finansējums būs nepietiekams, lai segtu vidusskolas uzturēšanas izdevumus. Nepietiekamais finansējums var ietekmēt arī izglītības kvalitāti nākotnē, jo nebūs iespējams uzlabot esošo izglītības programmu īstenošanas materiāli tehnisko bāzi un ieviest jaunas darba tirgum nepieciešamas izglītības programmas.  Skrundas novada pašvaldība (18.10.2013. vēstule Nr.3-11-4/1039) informēja ministriju, ka nav ekonomiski izdevīgi fiziski apvienot vispārizglītojošo vidusskolu ar vidusskolu un neizteica gatavību pārņemt vidusskolu pašvaldības padotībā integrētas pašvaldības izglītības iestādes izveidei līdz 2015.gada 31.decembrim, kas ir termiņš, līdz kuram atbilstoši Pamatnostādnēm ir jāveic profesionālās izglītības iestāžu optimizācija. Pašvaldības vēstulē norādīts, ka laika posmā no 2016.gada līdz 2020.gadam plānota koncepcijas un pārejas modeļa izstrāde un integrētas pašvaldības izglītības iestādes darbības uzsākšana ar pilnu valsts budžeta finansējumu. Minētais finansēšanas nosacījums neatbilst normatīvo aktu prasībām par pašvaldības izglītības iestāžu finansēšanu un plānotais termiņš neatbilst Pamatnostādnēs noteiktajam. Projekta izstrādes un saskaņošanas procesā notika pārrunas ar Skrundas novada pašvaldības pārstāvjiem par iespējamu vidusskolas pārņemšanu.  Pašvaldība izskatīja minēto jautājumu Skrundas novada domes 2015.gada 23.februāra ārkārtas sēdē, lūdzot ministrijai informāciju par vidusskolas iespējamās pārņemšanas nosacījumiem. Ministrija ar 2015.gada 5.marta vēstuli Nr.01-14e/1025 “Par Skrundas novada domes 23.02.2015. ārkārtas sēdes protokolu Nr.3” informēja pašvaldību par vidusskolas pārņemšanas nosacījumiem. Skrundas novada pašvaldība 2015.gada 11.marta domes sēdē (prot. Nr.5, 1.§) izvērtēja informāciju par vidusskolas pārņemšanas nosacījumiem un profesionālās izglītības programmu īstenošanas izmaksu ietekmi uz pašvaldības budžetu vidusskolas pārņemšanas gadījumā un pieņēma lēmumu nepārņemt vidusskolu pašvaldības padotībā.  Līdz ar to, lai nepieļautu nelietderīgu valsts līdzekļu izlietojumu vidusskolas ēku uzturēšanai un neefektīvu vidusskolas darbību, ministrija pieņēma lēmumu par vidusskolas likvidāciju, to pievienojot Kuldīgas Tehnoloģiju un tūrisma tehnikumam (turpmāk – tehnikums). Tehnikums pārņems vidusskolas izglītības programmas, izglītojamos un ar izglītības programmu īstenošanu saistīto kustamo mantu un lietvedību. Vidusskolas izglītojamajiem tiks piedāvāta iespēja turpināt izglītības ieguvi tehnikumā. Vidusskolas izglītojamajiem tiks nodrošināta iespēja dzīvot tehnikuma dienesta viesnīcā. Tehnikums piedāvās iespēju lielākai daļai no vidusskolas pedagogiem turpināt darbu tehnikumā.  Vidusskolas likvidācija un tās materiāli tehniskās bāzes pārņemšana, palielinās izglītojamo skaitu un izglītības programmu piedāvājumu, kā arī nodrošinās racionālu materiāli tehniskās bāzes izmantošanu tehnikumā, īstenojot dažāda līmeņa profesionālo izglītību tautsaimniecībai nepieciešamās nozarēs, kas ļaus ieviest moduļu pieeju profesionālās izglītības programmu īstenošanā atbilstoši darba tirgus vajadzībām, un veicinās darba vidē balstītas izglītības attīstību reģionā.  Ņemot vērā minēto, ministrija ir izstrādājusi Ministru kabineta rīkojuma projektu „Par Skrundas Profesionālās vidusskolas likvidāciju” (turpmāk – rīkojuma projekts). Rīkojuma projekts paredz ar 2015.gada 1.septembri likvidēt vidusskolu, to pievienojot tehnikumam.  Tehnikums tiek noteikts par vidusskolas izglītības programmu, funkciju, tiesību, saistību, prasību, finanšu līdzekļu, bilancē esošās kustamās mantas, lietvedības un arhīva pārņēmēju.  Rīkojuma projekts paredz vidusskolas likvidācijas komisijas izveidi, nosakot tās uzdevumus – nodrošināt vidusskolas materiālo un finanšu līdzekļu inventarizāciju, mantas vērtības un saistību apjoma noteikšanu un bilancē esošās kustamās mantas, saistību, arhīva un lietvedības nodošanu tehnikumam, kā arī vidusskolas slēguma bilances sagatavošanu.  Ar vidusskolas likvidāciju saistītos izdevumus paredzēts segt no ministrijas budžeta programmas 02.00.00 „Profesionālās izglītības mācību iestādes” apakšprogrammai 02.01.00 „Profesionālās izglītības programmu īstenošana” 2015.gadam apstiprinātajiem valsts budžeta līdzekļiem.  Tā kā likvidēta tiek ministrijas padotībā esošā vidusskola, to pievienojot ministrijas padotībā esošajam tehnikumam, nesaglabājot izglītības programmu īstenošanas vietu Skrundā, 2015.gadā un turpmākajos gados samazināsies ieņēmumi no sniegtajiem maksas pakalpojumiem un citi pašu ieņēmumi un attiecīgi no tiem segtie izdevumi. Likvidējot vidusskolu, valsts finansēto izglītojamo skaits nesamazinās, jo vidusskolai plānoto izglītojamo uzņemšanu profesionālās izglītības programmās un uzsākto programmu īstenošanu Skrundā turpinās tehnikums. Ministrijas budžeta programmā 02.00.00 „Profesionālās izglītības mācību iestādes” apakšprogrammā 02.01.00 „Profesionālās izglītības programmu īstenošana” vidusskolai 2015.gadam apstiprinātais budžets ir 865181 *euro* apmērā, t.sk. valsts budžeta dotācija no vispārējiem ieņēmumiem ir 579931 *euro* un ieņēmumi no maksas pakalpojumiem un citi pašu ieņēmumi ir 285250 *euro* apmērā.  Tehnikums pārņems vidusskolas pārvaldīšanā un vidusskolas bilancē esošo valsts nekustamo īpašumu (nekustamā īpašuma kadastra Nr.6201 034 0392) – zemes vienību 1,1196 ha platībā (zemes vienības kadastra apzīmējums 6201 034 0392) un būvi – remontdarbnīcu-angāru (būves kadastra apzīmējums 6201 034 0392 001) Ganību ielā 18, Kuldīgā, Kuldīgas novadā, kas ierakstīts Kuldīgas rajona tiesas Zemesgrāmatu nodaļas Kuldīgas pilsētas zemesgrāmatas nodalījumā Nr.100000097711 uz valsts vārda ministrijas personā. Saskaņā ar vidusskolas sniegto informāciju minētā valsts nekustamā īpašuma daļa, pamatojoties uz 2013.gada 4.aprīļa Līgumu par neapdzīvojamo telpu nomu un Valsts zemes nomas līgumu, līdz 2018.gada 4.aprīlim ir iznomāta sabiedrībai ar ierobežotu atbildību “A.A.KRAMS” noliktavas vajadzībām; par minēto valsts nekustamo īpašumu nav ierosināti tiesvedības procesi.  Valsts nekustamais īpašums “Skrundas arodvidusskola” (nekustamā īpašuma kadastra Nr.6229 013 0018), Skrundas pagastā, Skrundas novadā, ir ierakstīts Kuldīgas rajona tiesas Zemesgrāmatu nodaļas Skrundas pagasta zemesgrāmatas nodalījumā Nr.100000078122 (izņemot būves ar kadastra apzīmējumiem 6229 013 0018 018, 6229 013 0018 019 un 6229 013 0018 020, kas ir mazēkas un saskaņā ar likuma “Par nekustamā īpašuma ierakstīšanu zemesgrāmatās” 19.pantu nav ierakstāmas zemesgrāmatā) uz valsts vārda ministrijas personā.  Uz minētā valsts nekustamā īpašuma sastāvā esošās zemes vienības (zemes vienības kadastra apzīmējums 6229 013 0018) “Skrundas Profesionālā vidusskola”, Skrundas pagastā, Skrundas novadā, atrodas būvju nekustamais īpašums “Transformators STP-6008” (nekustamā īpašuma kadastra Nr.6229 513 0002) – būve – transformatoru apakšstacija STP-6008 (būves kadastra apzīmējums 6229 013 0018 021) – Skrundas pagastā, Skrundas novadā, kas ierakstīts Kuldīgas rajona tiesas Zemesgrāmatu nodaļas Skrundas pagasta zemesgrāmatas nodalījumā Nr.100000508533 uz akciju sabiedrības “Latvenergo” vārda.  Saskaņā ar vidusskolas sniegto informāciju valsts nekustamā īpašuma “Skrundas arodvidusskola” (nekustamā īpašuma kadastra Nr.6229 013 0018), Skrundas pagastā, Skrundas novadā, sastāvā esošās būves (būves kadastra apzīmējums 6229 013 0018 005) daļa – telpas 41 m2 platībā, pamatojoties uz 2013.gada 4.aprīļa Līgumu par telpu nomu, līdz 2018.gada 4.aprīlim ir iznomāta SIA “INITA” veikala ierīkošanai; par minēto valsts nekustamo īpašumu nav ierosināti tiesvedības procesi.  Rīkojuma projekts paredz vidusskolas pārvaldīšanā un vidusskolas bilancē esošā valsts nekustamā īpašuma “Skrundas arodvidusskola” (nekustamā īpašuma kadastra Nr.6229 013 0018) daļu – zemes vienību (zemes vienības kadastra apzīmējums 6229 013 0018) (izņemot būvēm (būvju kadastra apzīmējumi 6229 013 0018 008, 6229 013 0018 009, 6229 013 0018 010, 6229 013 0018 012, 6229 013 0018 014, 6229 013 0018 015, 6229 013 0018 016, 6229 013 0018 017, 6229 013 0018 019 un 6229 013 0018 022) funkcionāli piekritīgo minētās zemes vienības daļu aptuveni 5,88 ha platībā) un 8 būves (būvju kadastra apzīmējumi 6229 013 0018 001, 6229 013 0018 002, 6229 013 0018 003, 6229 013 0018 004, 6229 013 0018 005, 6229 013 0018 013, 6229 013 0018 018 un 6229 013 0018 020) – Skrundas pagastā, Skrundas novadā (turpmāk – Nekustamais īpašums), kopā ar Nekustamā īpašuma ekspluatācijai nepieciešamajiem piederumiem, inženiertīkliem, inženierbūvēm un komunikācijām līdz 2015.gada 1.septembrim nodot Finanšu ministrijas valdījumā (valsts akciju sabiedrības “Valsts nekustamie īpašumi” pārvaldīšanā) un dod Finanšu ministrijai uzdevumu pārņemt no ministrijas Nekustamo īpašumu un normatīvajos aktos noteiktajā kārtībā ierakstīt zemesgrāmatā uz valsts vārda Finanšu ministrijas personā.  Uz zemes vienības (zemes vienības kadastra apzīmējums 6229 013 0018) atrodas nereģistrēta inženierbūve – stadions. Ministrija sadarbībā ar valsts akciju sabiedrību “Valsts nekustamie īpašumi” veiks nepieciešamās darbības, lai konkrēto inženierbūvi noteiktā kārtībā reģistrētu un uzņemtu grāmatvedības uzskaitē pirms nekustamā īpašuma daļas nodošanas Finanšu ministrijas valdījumā.  Nekustamais īpašums nav nepieciešams ministrijas un tās padotībā esošo iestāžu funkciju nodrošināšanai, līdz ar to, nododot to Finanšu ministrijas valdījumā (valsts akciju sabiedrības “Valsts nekustamie īpašumi” pārvaldīšanā) ministrija tiks atbrīvota no tai neraksturīgu funkciju (nevajadzīgo valsts nekustamo īpašumu pārvaldīšanas) veikšanas. Gadījumā, ja Nekustamais īpašums netiks nodots Finanšu ministrijas valdījumā, ministrijai būs jānodrošina tā saglabāšana un aizsardzība no negatīvas ārējās vides iedarbības, t.sk. no trešo personu ļaunprātīgas rīcības, kas savukārt nozīmē finanšu un administratīvo resursu ieguldīšanu. Ņemot vērā Publiskas personas finanšu līdzekļu un mantas izšķērdēšanas likuma 3.pantā ietverto principu, ka rīcībai ar valsts finanšu līdzekļiem un mantu jābūt lietderīgai, papildu līdzekļu ieguldīšana Nekustamajā īpašumā, kurus iestāde savu funkciju izpildei neplāno izmantot, nav lietderīga un neietilpst ne ministrijas, ne tās padotībā esošo iestāžu funkcijās.  Rīkojuma projekts paredz atļaut ministrijai līdz 2015.gada 1.septembrim nodot bez atlīdzības Skrundas novada pašvaldības īpašumā valsts nekustamā īpašuma “Skrundas arodvidusskola” (nekustamā īpašuma kadastra Nr.6229 013 0018) daļu – 10 būves (būvju kadastra apzīmējumi 6229 013 0018 008, 6229 013 0018 009, 6229 013 0018 010, 6229 013 0018 012, 6229 013 0018 014, 6229 013 0018 015, 6229 013 0018 016, 6229 013 0018 017, 6229 013 0018 019 un 6229 013 0018 022) un tām funkcionāli piekritīgo zemes vienības (zemes vienības kadastra apzīmējums 6229 013 0018) daļu aptuveni 5,88 ha platībā – Skrundas pagastā, Skrundas novadā, kopā ar nekustamā īpašuma ekspluatācijai nepieciešamajiem piederumiem, inženiertīkliem, inženierbūvēm un komunikācijām. Atbilstoši Skrundas novada domes 2015.gada 11.marta lēmumam (protokols Nr.5, 1.§) un 2015.gada 7.aprīļa lēmumam (protokols Nr.7, 1.§) Skrundas novada pašvaldība rīkojuma projekta 7.punktā minēto nekustamo īpašumu izmantos, lai nodrošinātu likuma “Par pašvaldībām” 15.panta pirmās daļas 1. un 2.punktā noteikto funkciju izpildi – organizēt iedzīvotājiem komunālos pakalpojumus (ūdensapgāde un kanalizācija; siltumapgāde; sadzīves atkritumu apsaimniekošana; notekūdeņu savākšana, novadīšana un attīrīšana) neatkarīgi no tā, kā īpašumā atrodas dzīvojamais fonds, kā arī gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana).  Rīkojuma projekta 12.punkts uzdod ministrijai veikt nepieciešamās darbības, lai nodalītu no valsts nekustamā īpašuma “Skrundas arodvidusskola” (nekustamā īpašuma kadastra Nr.6229 013 0018), Skrundas pagastā, Skrundas novadā, atsevišķā nekustamajā īpašumā 10 būves (būvju kadastra apzīmējumi 6229 013 0018 008, 6229 013 0018 009, 6229 013 0018 010, 6229 013 0018 012, 6229 013 0018 014, 6229 013 0018 015, 6229 013 0018 016, 6229 013 0018 017, 6229 013 0018 019 un 6229 013 0018 022) un tām funkcionāli piekritīgo zemes vienības (zemes vienības kadastra apzīmējums 6229 013 0018) daļu aptuveni 5,88 ha platībā un būvei – transformatoru apakšstacijai (būves kadastra apzīmējums 6229 013 0018 021) funkcionāli piekritīgo zemes vienības daļu.  Vidusskola nav īstenojusi projektus ERAF un Klimata pārmaiņu finanšu instrumenta ietvaros.  Vidusskola ir bijusi labuma guvēja ministrijas īstenotajā ERAF 3.2.2.1.2.apakšaktivitātes „Izglītības iestāžu informatizācija” projektā „Izglītības un zinātnes ministrijas padotībā esošo izglītības iestāžu informatizācija” (turpmāk – ERAF projekts), vienošanās Nr.2010/0105/3DP/3.2.2.1.2/09/IPIA/VIAA/500.  Saskaņā ar Ministru kabineta 2008.gada 5.augusta noteikumu Nr.649 „Noteikumi par darbības programmas „Infrastruktūra un pakalpojumi” papildinājuma 3.2.2.1.2.apakšaktivitāti „Izglītības iestāžu informatizācija” 55.punktā noteikto finansējuma saņēmējs ir tieši atbildīgs par projekta īstenošanu un rezultātu uzturēšanu vismaz piecus gadus pēc projekta īstenošanas. ERAF projekta ietvaros vidusskola tika apgādāta ar 19 stacionārajiem datoriem 18678,45 *euro* apmērā, 2 portatīvajiem datoriem 2216,75 *euro* apmērā, 1 multimediju komplektu 4929,10 *euro* apmērā, kā arī vidusskolā tika uzstādīts datu un elektrotīkls 1 vienība 1787,13 *euro* apmērā.  Ievērojot to, ka ERAF projekts atrodas piecu gadu pēcuzraudzības periodā, Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (turpmāk – Regula Nr.1083/2006), 57.panta 1.punkta izpratnē ERAF projekta labuma guvēju – izglītības iestāžu – likvidācija nav uzskatāma par būtisku izmaiņu, ja finansējuma saņēmējs nodrošina 3.2.2.1.2.apakšaktivitātes mērķa – izglītības iestāžu nodrošināšana ar atbilstošu, izmaksu efektīvu, drošu un uzticamu informācijas un komunikāciju tehnoloģiju (turpmāk – IKT) infrastruktūru, lai izglītības iestādēs un izglītības procesā plašāk un efektīvāk izmantotu IKT, saglabāšanu un projektā sasniegto rezultātu izmantošanu atbilstoši 3.2.2.1.2.apakšaktivitātes mērķim vismaz piecus gadus pēc pēdējā maksājuma saņēmējam ERAF projekta ietvaros veikšanas.  Ministrija ir izvērtējusi ar Ministru kabineta rīkojumu paredzētās pārmaiņas vidusskolā ERAF projekta rezultātu ilgtspējas kontekstā un konstatējusi, ka:  1) par ERAF līdzekļiem iegādātās IKT vienības ir uzskaitītas ministrijas bilancē un saskaņā ar patapinājumu līgumiem nodotas lietošanā labuma guvējiem;  2) vidusskolu likvidējot, tās izglītības programmas, funkcijas, tiesības, saistības, prasības, finanšu līdzekļi, bilancē esošā kustamā manta, lietvedība un arhīvs tiek nodoti tehnikumam un vidusskola kā mācību vieta tiek likvidēta;  3) vidusskolas īstenotās programmas tehnikums turpina īstenot Kuldīgā, kur turpina mācīties visi vidusskolas izglītojamie.  Ņemot vērā konstatēto, lai ERAF projektā sasniegtie rezultāti tiktu saglabāti un tiktu nodrošināta projektā sasniegto rezultātu ilgtspēja attiecībā uz vidusskolai piegādāto datortehniku un multimediju kabineta aprīkojumu atbilstoši Regulas Nr.1083/2006 57.panta 1.punkta prasībām, ERAF projekta finansējuma saņēmējam vidusskolai piegādāto datortehniku un multimediju kabineta aprīkojumu ir jānodod tehnikumam, kā arī par saviem līdzekļiem ir jānodrošina tīkla uzstādīšana tehnikumā, savienojot ERAF projekta ietvaros iegādātos stacionāros datorus un šo tīklu savienojot ar izglītības iestādē esošo lokālo tīklu.  Lai novērstu situācijas, kad Eiropas Savienības (turpmāk – ES) fondu līdzekļi tiek novirzīti profesionālās izglītības iestādēm, kuras projekta pēcuzraudzības periodā tiek reorganizētas vai likvidētas, ministrija ES fondu ieguldījumus profesionālās izglītības iestādēs plāno atbilstoši Pamatnostādnēs noteiktajam.  Vidusskola kā sadarbības partneris ir piedalījies Latvijas – Lietuvas pārrobežu sadarbības programmas 2007-2013 projektā Nr.LLIV-265 “Profesionālās izglītības pilnveidošana atbilstoši darba tirgus prasībām”(VocEdu). Šī projekta ietvaros vidusskola pilnveidoja izglītības programmu “Ēdināšanas pakalpojumi” un izstrādāja mācību metodiskos materiālus. Tāpat šī projekta ietvaros tika aprīkota praktisko apmācību laboratorija ēdiena gatavošanas un servēšanas apmācību nodrošināšanai. Ņemot vērā, ka tehnikums pārņems saistības attiecībā uz vidusskolas izglītības programmas “Ēdināšanas pakalpojumi” īstenošanu, projektā sasniegtie rezultāti tiks saglabāti un tiks nodrošināta projektā sasniegto rezultātu ilgtspēja. | | | | |
| 3. | Projekta izstrādē iesaistītās institūcijas | | | Ministrija, vidusskola, tehnikums un Skrundas novada pašvaldība. | | | | |
| 4. | Cita informācija | | | Ir ievērots Profesionālās izglītības likuma 14.panta 3.¹daļā noteiktais – vidusskolas likvidācijā iesaistītās institūcijas un personas ir informētas par projektā noteikto. Minētais jautājums tika skatīts ministrijā 2014.gada 15.decembra un 2015.gada 20.janvāra sanāksmēs, pieaicinot vidusskolas direktori R.Ēķi*.* 2015.gada 29.janvāra sanāksmē ar PIKC “Liepājas Valsts tehnikums” direktora A.Ruperta līdzdalību tika izvērtēta iespēja vidusskolu pievienot PIKC “Liepājas Valsts tehnikums”.  2015.gada 11.februārī ministrijas pārstāvji tikās ar Skrundas novada pašvaldības un Izglītības pārvaldes pārstāvjiem, kuri atbalstīja vidusskolas likvidāciju. Savukārt, tehnikums ar 2014.gada 29.decembra vēstuli izteica gatavību pārņemt vidusskolas izglītības programmas. | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | Vidusskolas 189 izglītojamie, kuri turpinās iegūt izglītību tehnikumā.  Vidusskolas 76 darbinieki.  Izglītojamo vecāki, institūcijas un organizācijas, kuras sniedz atbalstu izglītības iestādēm izglītības procesa nodrošināšanā. | | | | |
| 2. | Tiesiskā regulējuma ietekme uz tautsaimniecību un administratīvo slogu | | | Projekts šo jomu neskar. | | | | |
| 3. | Administratīvo izmaksu monetārs novērtējums | | | Projekts šo jomu neskar. | | | | |
| 4. | Cita informācija | | | Neliela daļa (apmēram 10 %) no vidusskolas izglītojamajiem var neturpināt izglītības ieguvi tehnikumā. Šie izglītojamie pāries uz vispārējās izglītības iestādi Skrundā. Lai mazinātu izglītojamo, kuri neturpina profesionālo izglītību, skaitu, pašvaldībai būs jārisina jautājumi par atbalsta sniegšanu, piemēram, nodrošinot izglītojamos ar transportu vai sedzot ceļa izdevumus maznodrošināto ģimeņu izglītojamajiem. Tie izglītojamie, kuri pāries mācīties tehnikumā, tiks nodrošināti ar dienesta viesnīcu Kuldīgā. Vidusskolas izglītojamie saņems braukšanas maksas atvieglojumus no Kuldīgas novada pašvaldības nokļūšanai līdz tehnikumam. Vidusskolas 14 pedagogiem tiks piedāvāta iespēja strādāt tehnikumā. Savukārt, ar vidusskolas pārējiem darbiniekiem, t.sk. administrāciju, darba tiesiskās attiecības tiks pārtrauktas. Tā rezultātā palielināsies bezdarba līmenis Skrundā. | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| **Rādītāji** | | **2015.gads** | | | | Turpmākie trīs gadi (*euro*) | | |
| **2016.g.** | **2017.g.** | **2018.g.** |
| saskaņā ar valsts budžetu kārtējam gadam | | | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | | 2 | | | 3 | 4 | 5 | 6 |
| 1. Budžeta ieņēmumi: | | 67 270 511 | | | -93 168 | -285 250 | -285 250 | -285 250 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 67 270 511  5 107 987 | | | -93 168  -93 168 | -285 250  -285 250 | -285 250  -285 250 | -285 250  -285 250 |
| 1.2. valsts speciālais budžets | | 0 | | | 0 | 0 | 0 | 0 |
| 1.3. pašvaldību budžets | | 0 | | | 0 | 0 | 0 | 0 |
| 2. Budžeta izdevumi: | | 67 270 511 | | | -93 168 | -285 250 | -285 250 | -285 250 |
| 2.1. valsts pamatbudžets | | 67 270 511 | | | -93 168 | -285 250 | -285 250 | -285 250 |
| 2.2. valsts speciālais budžets | | 0 | | | 0 | 0 | 0 | 0 |
| 2.3. pašvaldību budžets | | 0 | | | 0 | 0 | 0 | 0 |
| 3. Finansiālā ietekme: | | 0 | | | 0 | 0 | 0 | 0 |
| 3.1. valsts pamatbudžets | | 0 | | | 0 | 0 | 0 | 0 |
| 3.2. speciālais budžets | | 0 | | | 0 | 0 | 0 | 0 |
| 3.3. pašvaldību budžets | | 0 | | | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | | | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | | X | | | 0 | 0 | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | |  | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Līdz ar vidusskolas likvidēšanu 2015.gadā un turpmākajos gados samazināsies valsts pamatbudžeta ieņēmumi no sniegtajiem maksas pakalpojumiem un citi pašu ieņēmumi un attiecīgi no tiem segtie izdevumi.  Saskaņā ar Ministru kabineta 2009.gada 28.jūlija noteikumu Nr.836 “Pedagogu darba samaksas noteikumi” 28.punktu, pedagogiem profesionālās izglītības kompetences centros (turpmāk – PIKC) nosaka piemaksu 10 procentu apmērā no mēneša darba algas likmes. Pēc vidusskolas pievienošanas tehnikumam, kuram ir PIKC statuss, piemaksa pienāksies arī pedagogiem, kuri nodrošinās no vidusskolas pārņemto izglītības programmu īstenošanu. Piemaksas nodrošināšanai nepieciešamais finansējums:  Skolotāju atalgojums: 24,42 likmes x (420 *euro* + 7%) x 4 mēn = 43897 *euro*  Pārējo pedagogu atalgojums: 0,26 x 43897 *euro* = 11413 *euro*  Dienesta viesnīcas pedagogu atalgojums: 1,73 likmes x (420 *euro* + 7%) x 4 mēn = 3110 *euro*  Pedagogu atalgojums 4 mēnešiem: 43897 + 11413 + 3110 = 58420 *euro*  10 % piemaksai 4 mēnešiem: 58420 *euro* x 10 % = 5842 *euro*  VSAOI 4 mēnešiem: 5842 *euro* x 23,59 % = 1378 *euro*  Atlīdzība 10 % piemaksas nodrošināšanai no 2015.gada 1.septembra:  5842 *euro* + 1378 *euro* = 7220 *euro.*  Piemaksai nepieciešamo atlīdzību 2015.gadā un turpmākajos gados varēs nodrošināt ministrijas budžeta apakšprogrammai 02.01.00.”Profesionālās izglītības programmu īstenošana” pieejamā valsts budžeta finansējuma ietvaros un ietekmes uz valsts budžetu nebūs.  2014.gada budžetā plānotās uzņemšanas neizpilde par 1085 izglītojamiem samazina attiecīgi arī valsts finansēto izglītojamo vietu skaitu 2015.gadā, veidojot pedagogu atlīdzības ietaupījumu.  Finanšu ministrija (VAS “Valsts nekustamie īpašumi”) un Skrundas novada pašvaldība segs izdevumus, kas saistīti ar nekustamo īpašumu ierakstīšanu zemesgrāmatās attiecīgi uz Finanšu ministrijas un Skrundas novada pašvaldības vārda.  Rīkojuma projekta 12.punktā minētās darbības, pamatojoties uz Skrundas novada domes 2015.gada 11.marta lēmumā (protokols Nr.5, 1.§) norādīto, tiks veiktas par Skrundas novada pašvaldības līdzekļiem. | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | | |
| 1. | Nepieciešamie saistītie tiesību aktu projekti | | Ir nepieciešams izdarīt grozījumu Ministru kabineta 2003.gada 16.septembra noteikumos Nr.528 „Izglītības un zinātnes ministrijas nolikums”, svītrojot 24.62.apakšpunktu. Izpildes termiņš ir 2015.gada 31.decembris. | | | | | |
| 2. | Atbildīgā institūcija | | Ministrija | | | | | |
| 3. | Cita informācija | | Nav | | | | | |

**Anotācijas V sadaļa** – projekts šo jomu neskar.

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministrijas mājaslapā tiks ievietots projekts un aktuāla informācija par vidusskolas pievienošanu tehnikumam.  Komunikāciju ar sabiedrību veic un arī turpmāk veiks ministrijas speciālisti sabiedrisko attiecību jautājumos un ministrijas vadība, piedaloties diskusijās, sniedzot informāciju plašsaziņas līdzekļos par profesionālās izglītības iestāžu tīkla optimizāciju, t.sk. par vidusskolas likvidāciju. Savukārt, ministrijas darbinieki informē par projektu, tiekoties ar izglītības iestāžu vadītājiem un darbiniekiem. |
| 2. | Sabiedrības līdzdalība projekta izstrādē | Projekta izstrādē piedalījās vidusskola, tehnikums un pašvaldība. Ministrijas pārstāvji 2014.gada 15.decembrī un 2015.gada 20.janvāra diskusijās ar vidusskolas direktori R.Ēķi, 2014.gada 22.decembra pārrunās ar tehnikuma pārstāvjiem, 2015.gada 29.janvāra diskusijā ar PIKC “Liepājas Valsts tehnikums” un citu skolu pārstāvjiem un pārrunās ar Skrundas novada pašvaldības pārstāvjiem par vidusskolas tālāko attīstību izvērtēja visus iespējamos vidusskolas attīstības variantus, analizējot vidusskolas darbības rādītājus un potenciālo attīstības iespēju 5 gadu perspektīvā no visus resursu izmantošanas viedokļa. Par vidusskolas likvidāciju tika informēti vidusskolas izglītojamie 2015.gada 5.marta audzināšanas stundās un darbinieki 2015.gada 24.februāra un 27.februāra sanāksmēs. Ministrijas izstrādāto projektu pašvaldība izvērtēja domes 2015.gada 23.februāra un 2015.gada 11.marta ārkārtas sēdēs. |
| 3. | Sabiedrības līdzdalības rezultāti | Vidusskolas pārstāvji pārrunu sākumā neatbalstīja vidusskolas likvidāciju, jo vēlējās saglabāt to kā kādas profesionālās izglītības iestādes struktūrvienību. Pēc pārrunām ar citām profesionālās izglītības iestādēm (PIKC “Liepājas Valsts tehnikums”, Saldus Profesionālā vidusskola), kuras, racionāli izvērtējot vidusskolas darbību un attīstības iespēju, nesaskatīja iespēju pievienot vidusskolu, saglabājot to kā struktūrvienību, vidusskolas administrācija vairs neizteica iebildumus. Vidusskolas darbinieki samierinājās ar vidusskolas likvidāciju. Vidusskolas izglītojamie iebildumus neizteica.  Pašvaldība 2015.gada 23.februāra domes ārkārtas sēdē pieņēma lēmumu lūgt apturēt rīkojuma projekta turpmāko virzību, lai pašvaldība varētu izvērtēt iespēju pārņemt vidusskolu. Pēc vidusskolas pārņemšanas nosacījumu un finanšu ietekmes uz pašvaldība budžetu vidusskolas pārņemšanas gadījumā izvērtēšanas pašvaldība 2015.gada 11.marta domes ārkārtas sēdē pieņēma lēmumu nepārņemt vidusskolu, neizsakot iebildumus pret vidusskolas likvidāciju. Ministrija ir ņēmusi vērā pašvaldības viedokli, precizējot projektu saskaņā ar pašvaldības 2015.gada 11.marta un 2015.gada 7.aprīļa domes ārkārtas sēžu lēmumos noteikto. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, vidusskola un tehnikums, kā arī Finanšu ministrija un valsts akciju sabiedrība “Valsts nekustamie īpašumi”, Skrundas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek likvidēta ministrijas padotībā esoša vidusskola, tās uzdevumus nododot ministrijas padotībā esošajam tehnikumam.  Vidusskola beidz pastāvēt. Visiem vidusskolas 189 izglītojamajiem tiks nodrošināta iespēja pāriet uz tehnikumu vai citu izglītības iestādi. Tehnikums pārņems attiecīgas pedagoģiskās slodzes atbilstoši mācību grupām un tarifikācijai, kas ļaus piedāvāt darbu provizoriski 14 pedagogiem. Izglītojamie no nepilnajām grupām tiks integrēti tehnikuma mācību grupās, kā rezultātā ar 15 pedagogiem tiks pārtrauktas darba tiesiskās attiecības. Darba tiesiskās attiecības tiks pārtrauktas arī ar 47 vidusskolas darbiniekiem. Attiecīgi tehnikumā darbinieku skaits palielināsies provizoriski par 14 pedagogiem un tehnikuma izglītojamo skaits – provizoriski par 189 izglītojamajiem. |
| 3. | Cita informācija | Nav |

Izglītības un zinātnes ministres vietā –

kultūras ministre D.Melbārde

Vizē:

Valsts sekretāra vietniece –

Izglītības departamenta direktore,

valsts sekretāra pienākumu izpildītāja E.Papule

13.05.2015. 08:30

4064

L.Buceniece

67047830, liga.buceniece@izm.gov.lv

Dz.Gorbunova

67047855, dzintra.gorbunova@izm.gov.lv

M.Adamane

67047756, madara.adamane@izm.gov.lv

V.Krēsliņa

67047814, valda.kreslina@izm.gov.lv

V.Dadzīte

67047751, velga.dadzite@izm.gov.lv